Starfshættir og reglur foreldraráðs / foreldrafélags leikskólans Krummakots . Þessar reglur eru unnar upp úrhandbók foreldraráða í leikskólanumsem gefin var út frá Heimili og Skóla árið 2010 . Þar fá foreldráð og foreldrafélög leyfi til að nota hana og aðlaga að sínum þörfum . Foreldrafélag er samstarfsvettvangur foreldra sem eiga börn í leikskólanum , til að koma á framfæri skoðunum foreldra við skólastjórnendur og sjá um að skipuleggja foreldrastarfið í skólanum . Markmið foreldrafélaga er að efla tengsl foreldra við starf leikskóla og tryggja velferð barnanna . Kosnir eru fimm foreldrar í stjórn foreldrafélagsins á aðalfundi í september og kosið er til tveggja ára í senn . Til skiptis ganga út tveir til þrír fulltrúar . Ný stjórn skiptir með sér verkum á fyrsta fundi vetrarins og gengur að þeim verkum í eitt skólaár , eða fram að næstu kosningu . Stjórnin samanstendur af formanni , varaformanni , ritara , gjaldkera og meðstjórnanda . Formaður , varaformaður og ritari eru fulltrúar í foreldraráði , gjaldkeri og meðstjórnandi eru varamenn í foreldraráði . Taka skal fram að starfsmenn skólans geta setið í sæti gjaldkera og meðstjórnanda en taka þá ekki sæti í foreldráði vegna hagsmunaárekstra . Allir foreldrar / forráðamenn verða sjálfkrafa félagar um leið og barnið byrjar í leikskólanum og greiða foreldrafélagsgjald , 600 kr. á heimili , en stjórn félagsins ákvarðar gjaldið hverju sinni . Foreldrafélagið fjármagnar með því gjaldi ýmsa atburði í leikskólanum , s.s. jólatrésleiðangur , jólagjafir til barnanna , útskriftargjafir , íþróttadag , leiksýningar , fyrirlestra og námskeið og tekur þátt í kostnaði við litlu jól og Krummadaginn . Á aðalfundi í september er ávallt farið yfir ársskýrslu , lög félagsins , reikninga síðasta skólaárs og kosið er í foreldrafélag / foreldraráð . Leikskólastjóri fer yfir helstu áherslur skólaársins og að lokum eru kynningar á starfi deildar . Foreldraráð er lögbundinn vettvangur foreldra til að koma skoðunum sínum á framfæri við skólastjórnendur varðandi innihald , áherslur og skipulag skólastarfsins . Í leikskólanum starfar eitt foreldraráð . Leikskólastjóra ber að starfa með foreldraráði . Foreldraráð vinnur að verkefnum sínum í samræmi við starfsreglur foreldraráðs og lög um leikskóla nr. 90 / 2008 . Þegar unnið er að verkefnum er náið samráð og samstarf haft við bæði skólastjórnendur og foreldrafélag . Hlutverk foreldraráðs er að gefa umsagnir til leikskóla og nefndar , sbr. 2. mgr. 4. gr. , um skólanámskrá og aðrar áætlanir sem varða starfsemi leikskólans og kynningu þeirra fyrir foreldrum . Foreldraráð hefur umsagnarrétt um allar meiriháttar breytingar í leikskólastarfi . Starfsreglur foreldraráðs í leikskólanum Krummakoti Reglur þessar gilda um starfsemi foreldráðs og samskipti þess við skólastjóra , foreldrafélag , fræðsluráð / skólanefnd , skólaskrifstofu sem og landssamtök foreldra . Skólastjóri sér um að starfsreglur foreldrráðsins séu kynntar foreldrum , m.a. með birtingu þeirra í skólanámskrá og á heimasíðu skólans . Foreldraráð skal hafa svæði á heimasíðu skólans til að kynna starfsemi sína og æskilegt er að foreldraráð hafi eigið netfang . Foreldrar eiga að geta haft beint samband við fulltrúa í foreldraráði og eiga nöfn , netföng og símanúmer að vera á vefsíðu skólans . Skólastjóri ber jafnframt ábyrgð á að skólaskrifstofu sé tilkynnt um nöfn , heimilisföng og netföng fulltrúa í foreldraráði strax að lokinni kosningu þeirra . Formaður foreldraráðs ( sjá 8. gr. laga nr. 90 / 2008 ) sér um að koma þeim upplýsingum til svæðisráðs leikskólaforeldra , menntamálaráðuneytis og Heimilis og skóla – landssamtaka foreldra . Foreldraráð starfar skv. ákvæðum 11. gr. laga um leikskóla nr. 90 / 2008 . Í foreldraráði eiga sæti a.m.k. þrír fulltrúar foreldra og tveir varafulltrúar . Á Krummakoti eru fulltrúar í foreldraráði skipaðir af formanni , varaformanni , ritara og tveimur varamönnum . Tilnefnt er einn aðal - og einn varafulltrúa foreldra sem áheyrnarfulltrúi í skólanefnd og æskilegt er að það sé formaður , varaformaður eða ritari sem tekur það sæti . Þessir fulltrúar hafa málfrelsi og tillögurétt . Taka skal fram að kjörnir fulltrúar í foreldraráð skuli ekki vera starfsmenn skólans . Foreldraráðið stefnir að því að halda almennan fund með foreldrum / forráðamönnum nemenda í byrjun hvers skólaárs þar sem leitað er eftir sjónarmiðum foreldra varðandi skólahaldið . Á þeim fundi , sem haldinn er í september , er kosið til foreldraráðs - og félags og kosið er til tveggja ára í senn , en stjórnin skiptir með sér hlutverkum í upphafi hvers skólaárs . Til skiptis ganga út tveir eða þrír fulltrúar á aðalfundi . Kosningarétt hafa foreldrar / forráðamenn barna í leikskólanum . Óska skal eftir tilnefningum til ráðsins tímanlega og í síðasta lagi í fundarboði . Á fundinum skal foreldraráð gera grein fyrir starfsemi sinni á liðnu starfsári . Ársskýrsla foreldraráðs skal birt á vef skólans . Í upphafi skólaárs skal foreldraráð setja sér starfsáætlun og birta hana á heimasíðu skólans . Einnig gerir það í samvinnu við skólastjóra áætlun um sameiginlega fundi á skólaárinu en foreldraráðið fundar a.m.k. tvisvar á ári með skólastjórnendum . Á sameiginlegum fundum skólastjóra , foreldraráðs og foreldrafélags veitir skólastjóri upplýsingar varðandi starfsemina og skólahald almennt , breytingar á henni og þróun . Skólaárið 2019 - 2020 fundar foreldrráð sameiginlega með skólastjóra og sveitarstjóra sem hluti af umbótaráætlun á starfsemi leikskólans . Foreldraráð afhendir skólastjóra afrit af erindum og umsögnum er varðar skólann og skólahald , þegar þær eru sendar öðrum aðilum . Foreldraráði er veittur nauðsynlegur aðgangur að skólahúsnæðinu , búnaði og skrifstofuþjónustu , s.s. prentun , ljósritun og póstdreifingu eftir þörfum . Einnig fær foreldraráðið að senda út tilkynningar til foreldra með tölvupósti í gegnum póstlista skólans . Drög að skólanámskrá næsta vetrar skal tekin til umfjöllunar og umsagnar að vori . Foreldraráð getur , ef þörf þykir , boðað skólastjóra og aðra starfsmenn skólans til fundar þar sem farið er yfir námskránna , hún skýrð nánar og foreldraráði gefinn kostur á að bera upp fyrirspurnir . Foreldraráð / félag gefur skriflega umsögn um skólanámskrá og skal hún send skólastjóra og fræðslunefnd / skólanefnd eigi síðar en 30 dögum eftir að það fær hana til umsagnar . Með umsögn sinni og athugasemdum getur foreldraráðið sett fram tillögur um breytingar á skólahaldi og rekstri skólans og óskað eftir að þær verði teknar til umfjöllunar og afgreiðslu . Aðrar áætlanir sem varðar skólahaldið , s.s. skóladagatal , áætlanir um nýtingu fjármagns , áform um byggingar , viðhald og aðrar framkvæmdir , búnað skólans og skólaakstur skulu lagðar fyrir foreldraráð til umsagnar jafnskjótt og þær verða til . Skólaskrifstofa sendir foreldraráði til umsagnar áætlanir sínar um meiri háttar breytingar í skólanum áður en ákvarðanir eru teknar . Foreldraráð hlutast til um að áætlanir um skólahaldið þ.m.t. skólanámskrá og einnig umsögn ráðsins um hana sé kynnt öllum foreldrum , m.a. með því að gæta að því að skólanámskrá sé aðgengileg á heimasíðu skólans . Foreldraráðið fylgist með að áætlunum skólanámskrá sé framfylgt . Foreldraráð í náinni samvinnu við skólastjóra og skólaskrifstofu hlutast til um að kanna með faglegum hætti viðhorf og væntingar foreldra varðandi skólahaldið . Foreldraráðið mælist með að slík viðhorfskönnun sé gerð árlega og gerðar verði skriflegar umbótaráætlanir út frá niðurstöðum hennar . Foreldraráð gætir þess að niðurstöður og umbótaráætlanir slíkra kannanna séu kynntar fyrir foreldrum og séu aðgengilegar á heimasíðu skólans . Í leikskólanum Krummakoti starfar foreldraráðið í náinni samvinnu við stjórn foreldrafélagsins og sitja í því sömu meðlimir , á þann hátt að formaður , varaformaður og ritari foreldrafélagsins eru fulltrúar í foreldraráðinu og gjaldkeri og meðstjórnandi eru varafulltrúar . Fulltrúar í foreldraráði velja sér formann og skipta með sér verkum ( formaður – varaformaður – ritari og varafulltrúa auk fulltrúa í skólanefnd ) á fyrsta fundi ráðsins eftir kosningar hverju sinni og leggja drög að starfsáætlun fyrir næsta skólaár . Foreldraráð kemur saman til fundar a.m.k. einu sinni í mánuði yfir skólaárið . Formaður undirbýr fundi og boðar til þeirra með dagskrá . Foreldraráðið er bundið trúnaði og eru fundir stjórnar að jafnaði haldnir fyrir luktum dyrum og er óheimilt að greina frá ummælum einstakra fundarmanna á fundum . Fundur er lögmætur ef meira en helmingur stjórnarmanna er á fundi . Foreldraráð heldur fundargerðarbók . Ritari ritar fundargerðir á fundum foreldraráðs og ber ábyrgð á að senda fundargerðir til skólastjórnenda og skólaskrifstofu / skólanefnd . Fundargerðir skulu einnig vera birtar á vefsíðu skólans . Ef foreldrar eru ósáttir eða hafa athugasemdir um skólahaldið geta þeir komið athugasemdum til foreldraráðs ef aðrar leiðir eru ófærar . Foreldraráð fjallar ekki um málefni einstakra nemenda , foreldra eða starfsfólk skólans . Foreldraráðsfulltrúum er skylt að gæta trúnaðar varðandi upplýsingar um einstaklinga , nemendur , kennara eða aðra sem þeir verða áskynja um í starfi sínu . Æskilegt er að foreldraráðsfulltrúar skrifi undir þagnareið og með undirskrift sinni á þessum reglum staðfestir foreldraráðið þagnareið sinn . Sé lögum og reglum um leikskóla eða áætlunum um skólahald ekki framfylgt að mati foreldraráðs ber því að tilkynna það til menntamálaráðuneytisins , enda hafi ábendingum þess til skólastjóra og / eða skóla - og fræðslusráðs ekki verið sinnt . Samþykkt á fundi foreldraráðs 29. september 2019 Katrín Júlía Pálmadóttir , formaður Sóley Kjerúlf Svansdóttir , varaformaður Þorbjörg Helga Konráðsdóttir , ritari og fulltrúi foreldaráðs í skólanefnd Í eftirfarandi töflu má sjá helstu hlutverk og verkefni foreldrafélags og foreldraráðs . Starfsemi foreldraráðs er lögbundin og hlutverk þess hefur lagalegan grunn og felst einkum í því að fylgjast með starfsemi leikskólans . Starfsemi foreldrafélags er ekki lögbundið en það gegnir mikilvægu hlutverki í að efla samstarf heimilis og skóla . Bæði foreldraráð og foreldrafélag hafa þó það meginmarkmið að starfa saman að því að efla samstarf heimilis og skóla . Því geta hlutverk þeirra og verkefni stundum skarast enda á að vera virkt samstarf milli þeirra og á leikskólanum Krummakoti hefur verið ákveðið að sömu fulltrúar sitji í foreldraráði og í stjórn foreldrafélags . Fjallar um og gefur umsögn til leikskólans og skólanefndar um skólanámskrá og aðrar áætlanir sem varða skólahaldið Fylgist með framkvæmd áætlana og að þær séu kynntar foreldrum Kemur á framfæri sjónarmiðum og hugmyndum foreldra til skólastjórnenda og skólanefndar Starfar með skólastjóra að hagsmunum barnanna og leikskólans Stuðla að góðum skólaanda m.a. með því að vinna að öflugu félagslífi í leikskólanum Stuðla að auknum kynnum barna , foreldra og starfsmanna skólans Koma á framfæri sjónarmiðum og hugmyndum foreldra varðandi leikskólastarfið til skólastjórnenda og foreldraráðs Verkefni foreldraráðs Fulltrúi situr skólanefndarfundi og kemur þar sjónarmiðum foreldra á framfæri auk þess að leggja fram tlilögur ef við á Situr fundi með foreldrafélögum og skólastjórnendum um skólastarfið og áætlanir því tengdu Fer yfir skólanámskrá og aðrar áætlanir skólans og útbýr umsagnir um þær Taka þátt í ýmsum verkefnum á vegum skólanefndar sem fulltrúar foreldra Taka þátt í samstarfi foreldraráða og –félaga um sameiginlega hagsmuni nemenda í svæðinu Taka þátt í landssamtökum foreldra Skipuleggja viðburði í samstarfi við leikskólann Styðja og hvetja deildarfulltrúa til að efla deildaranda og foreldrasamstarf á hverri deild Koma á umræðu - og fræðslufundum fyrir foreldra um uppeldis - og leikskólamál Veita leikskólanum lið í að bæta aðstæður til leiks og náms Sitja fundi með foreldraráði og skólastjórnendum um skólastarfið Taka þátt í samstarfi við önnur foreldrafélög og samtök foreldra á sínu svæði